Lav et referat af nedenstående tekst:

Tekst:
- Akut-jobbene fremstår som en narresut for de arbejdsløse, når der i Nordjylland tilsyneladende er under 10 personer fra målgruppen, der har fået et akutjob. I stedet for at være en hel og dækkende løsning, har akutjobbene vist sig at være stort set uden virkning for de mennesker, der står over for at falde ud af dagpengesystemet , udtaler Per Clausen, MF for Enhedslisten. Man skal stræbe efter en mere effektiv indsats end man tidligere har gjort, mener han. - Vi kommer ikke uden om, at ændre dagpengereglerne, hvis vi skal løse det akutte problem tusindvis af familier står over for. Men der må også satses langt mere på at oprette nye jobs, der er målrettet mod de langvarigt arbejdsløse, slutter Per Clausen. Utilfredsheden har fået Per Clausen til at spørge beskæftigelsesministeren om, ministeren mener, at det er tilfredsstillende, at de nordjyske kommuner har ansat under 10 personer fra målgruppen i akutjob indtil nu. Og så spørger han også ministeren, om der er nye initiativer på vej, der kan sikre, at arbejdsløse i titusindtal ikke falder ud af dagpengesystemet i år.

Referat:
Enhedslistens Per Clausen er stærkt utilfreds med regeringens akut-job ordningen.